15/06/2022 | Administración LocalMunicipal
Culleredo
Persoal e Organización
Convocatoria do proceso selectivo para a provisión, polo sistema de concurso-oposición, dun/ dunha técnico/a de turismo

ANUNCIO CONVOCATORIA PROCESO SELECTIVO, PARA A PROVISIÓN, CON CARÁCTER DE URXENCIA E DE XEITO TEMPORAL, POLO SISTEMA DE CONCURSO-OPOSICIÓN, DUN/DUNHA TÉCNICO/A DE TURISMO A Xunta de Goberno local, na súa sesión extraordinaria celebrada o día dous de xuño de dous mil vinte e dous, aprobou a convocatoria e as bases da convocatoria que rexerán o proceso selectivo para a provisión, con carácter de urxencia e de xeito temporal, polo sistema de concurso-oposición dun/dunha técnico/a de turismo. O texto íntegro das bases aprobadas insírese a continuación: PROBAS SELECTIVAS, TÉCNICA/O DE TURISMO CONVOCATORIA Convócase proceso selectivo, para a provisión, con carácter de urxencia e de xeito temporal, polo sistema de concurso-oposición, dun/ha técnica/o de turismo. A contratación dos/as candidatos/as seleccionados/as estará supeditada á concesión da citada subvención por parte da Deputación Provincial da Coruña. A relación laboral formalizarase con xornada completa, mediante un contrato de traballo por circunstancias da produción por situacións ocasionais, previsibles e que teñen unha duación reducida e delimitada. A duración deste contrato será de 90 días. A retribución será a establecida no artigo 48 do convenio colectivo do Concello de Culleredo. No caso de que a o/a aspirante seleccionado/a posúa algunha das titulacións de grao, licenciatura ou diplomatura das esixidas no punto 1.2 desta convocatoria corresponderanlle as retribucións do gupo I-b. No caso de que o/a aspirante seleccionado/a posúa algunha das titulacións de técnico das esixidas no punto 1.2 desta convocatoria corresponderanlle as retribucións do grupo II. A convocatoria e as bases da convocatoria publicaranse no taboleiro de anuncios e na páxina web do Concello ( www.culleredo.es ), e anuncio no Boletín Oficial da Provincia. BASES DA CONVOCATORIA 1. Requisitos dos/das candidatos/as. Para ser admitidos/as no proceso selectivo, os/as aspirantes terán que reunir no día de finalización do prazo de presentación de solicitudes, os seguintes requisitos: 1.1. Nacionalidade. Cúmprese este requisito nos seguintes casos: a) Ser español/a. b) Ser nacional dalgún dos demais Estados membros da Unión Europea ou nacional dalgún Estado ó que en virtude dos Tratados Internacionais celebrados pola Unión Europa e ratificados por España sexa de aplicación a libre circulación de traballadores. c) Tamén poderán participar, calquera que sexa a súa nacionalidade, o cónxuxe dos españois e dos nacionais dalgún dos demais Estados Membros da Unión Europea, e, cando así o prevexa o correspondente Tratado, o dos nacionais dalgún Estado ó que en virtude dos Tratados Internacionais celebrados pola Unión Europa e ratificados por España sexa de aplicación a libre circulación de traballadores, sempre que non estean separados de dereito. Así mesmo, coas mesmas condicións, poderán participar os seus descendentes e os do seu cónxuxe, menores de vinte e un anos ou maiores de dita idade que viva a súas expensas. d) Así mesmo poderán participar os que non estando incluídos nos parágrafos anteriores se encontren en España en situación de legalidade, sendo titulares dun documento que lles habilite a residir e a poder acceder sen limitacións ó mercado laboral. En consecuencia, poderán participar os que se encontren en situación de residencia permanente, os que se encontren en situación de autorización para residir e traballar, así como os refuxiados.1.2. Titulación. Estar en posesión, ou en condicións de obtelo, dalgún dos seguintes títulos: – Técnico/a superior en Guía, Información e Asistencia Turística ou equivalente. – Técnico/a en Empresas e Actividades Turísticas ou equivalente. – Grao ou diplomatura en Turismo ou equivalente homologado. – Dobre grao en Ciencias Empresariais e Turismo. – Grao ou licenciatura en Historia da Arte. – Grao ou licenciatura en Humanidades. – Grao ou licenciatura en Xeografía e Ordenación do Territorio. – Grao ou licenciatura en Historia.1.3. Capacidade legal: ter capacidade para contratar a prestación do seu traballo, de acordo co previsto no artigo 7 do Estatuto dos Traballadores.1.4. Capacidade funcional: non padecer enfermidade nin estar afectado por limitación física ou psíquica incompatible co desempeño das correspondentes funcións.1.5. Habilitación: non ter sido separado, mediante expediente disciplinario, do servizo de calquera das Administración Públicas, nin atoparse inhabilitado para o desempeño das funcións públicas.2. Solicitudes.2.1. Os/as interesados/as en tomar parte neste proceso selectivo terán que facelo constar en instancia, segundo o modelo do anexo, que se facilitará na páxina web do Concello ( www.culleredo.es ). 2.2. Para poder ser admitido/a no proceso selectivo, deberá presentar orixinal ou copia da seguinte documentación:  Documento nacional de identidade ou acreditación do requisito de nacionalidade.  Título ou acreditación do requisito de titulación.  Relación pormenorizada dos méritos que se aleguen para avaliar na fase de concurso, e fotocopia dos documentos xustificativos. No concurso non se terán en conta os documentos que non queden debidamente acreditados dentro do prazo de presentación de instancias (base 5.1).  Memoria (base 5.2). 2.3. O prazo para a presentación das solicitudes será de cinco días hábiles, desde o seguinte ao da publicación do anuncio de convocatoria no Boletín Oficial da Provincia.2.4. A presentación de solicitudes poderá realizarse no Rexistro xeral do Concello de Culleredo ou en calquera das formas establecidas no artigo 19 da Lei 39/2015, do 1 de outubro, do procedemento administrativo común das administracións públicas. O horario do Rexistro xeral do Concello de Culleredo é de 09:00 a 14:00 horas de luns a venres.2.5. Dada o carácter urxente da convocatoria, a presentación das instancias por calquera outro medio distinto ao da presentación no Rexistro xeral do Concello de Culleredo, debe ser comunicada vía correo electrónico dirixida á dirección persoal@culleredo. es.3. Admisión dos/das aspirantes.3.1. Lista provisional. Unha vez que remate o prazo de presentación de instancias, o alcalde/sa ou concelleiro/a delegado/a ditará resolución na que se declarará aprobada a lista provisional dos aspirantes admitidos e excluídos, con indicación das causas de exclusión, de ser o caso. Esta resolución publicarase no taboleiro de anuncios e na páxina web do Concello ( www.culleredo.es ). 3.2. Prazo reclamacións. Os/as aspirantes non admitidos/as disporán dun prazo de tres días hábiles, contados desde o seguinte ao da publicación da lista provisional de admitidos e excluídos no taboleiro de anuncios e na páxina web do Concello (www.culleredo.es), co fin de emendar o defecto que motivara a súa non admisión. Dada o carácter urxente da convocatoria, a presentación de reclamacións por calquera outro medio distinto ao da presentación no Rexistro xeral do Concello de Culleredo, debe ser comunicada vía fax (número 981 – 677646). 3.3. Lista definitiva. Unha vez que remate o prazo de reclamacións, o alcalde/sa ou concelleiro/a delegado/a ditará resolución na que se aprobará a lista definitiva de aspirantes admitidos e excluídos. Esta resolución publicarase no taboleiro de anuncios e na páxina web do Concello (www.culleredo.es). A admisión do/da aspirante e a súa inclusión na lista definitiva de admitidos e excluídos, queda condicionada ao cumprimento dos requisitos esixidos. Polo tanto, a comprobación en calquera momento do proceso, do non cumprimento dos requisitos esixidos conlevará a exclusión do/da aspirante.4. Comisión da avaliación.4.1. A comisión de valoración estará composta polos seguintes membros: – Presidenta/e (titular e suplente): funcionaria/o dos grupos A1/A2 ou persoal laboral fixo grupos I-a/I-b. – Vogais (3 titulares e 3 suplentes): funcionaria/o dos grupos A1/A2 ou persoal laboral fixo grupos I-a/I-b. – Secretaria/o. Titular: funcionaria/o dos grupos A1/A2 ou persoal laboral fixo grupos I-a/I-b.4.2. A composición nominativa da comisión de valoración (titulares e suplentes) determinarase na mesma resolución pola que se aprobe a lista definitiva de aspirantes admitidos e excluídos.4.3. Os membros da comisión de valoración terán que absterse de intervir, notificando esta circunstancia ao alcalde/sa ou concelleiro/a delegado/a, cando concorran neles circunstancias das previstas no artigo 23 da Lei 40/2015, do 1 de outubro, de réxime xurídico do sector público ou se encargaran das tarefas de preparación de aspirantes a probas selectivas nos cinco anos anteriores á publicación desta convocatoria. O/a alcalde/sa ou concelleiro/a delegado/a poderá solicitar dos membros da comisión de valoración declaración expresa de non atoparse incursos na obriga de abstención regulada nesta base. Os/as aspirantes poderán recusar aos membros da comisión de valoración cando concorran as circunstancias de abstención reguladas nesta base.4.4. A comisión de valoración non poderá constituírse sen a presenza, polo menos, do/a presidente/a, o/a secretario/a e un/unha vogal.4.5. Todos os membros da comisión de valoración terán voz e voto. A comisión de valoración queda autorizada para resolver cantas dúbidas poidan presentarse e para adoptar os acordos que garantan a boa orde da convocatoria, en todo o non previsto polas presentes bases e a normativa aplicable. O procedemento de actuación do tribunal axustarase ao disposto na Lei 40/2015 de réxime xurídico do sector público.5. Proceso selectivo. O proceso selectivo efectuarase polo sistema de concurso-oposición, de acordo co seguinte detalle: 5.1 Fase de concurso (máximo 10 puntos). 5.1.1. Cursos de especialización, en centros oficiais ou homologados, relacionados co sector turístico (ata un máximo de 3 puntos): – Máster ou posgrao: 0,50 puntos. – Cursos de 100 horas ou máis: 0,30 puntos. – Cursos de 50 a 99 horas: 0,20 puntos. – Cursos de 20 a 49 horas: 0,10 puntos.5.1.2. Cursos de idiomas (ata un máximo de 3 puntos): – Coñecemento do idioma inglés, ata un máximo de 1,5 puntos: a) Nivel usuario básico.–Nivel A 1: 0,25 puntos; nivel A 2: 0,5 puntos. b) Nivel usuario independente.–Nivel B 1: 0,75 puntos; nivel B 2: 1 punto. c) Nivel usuario competente.–Nivel C 1: 1,25 puntos; nivel C 2: 1,5 puntos. O nivel acreditarase mediante título expedido, e no seu caso homologado, por organismo competente; só se valorará o nivel máis alto e a puntuación outorgada ao nivel superior exclúe a outorgada ao curso inferior. – Coñecementos doutros idiomas, ata un máximo de 1,5 puntos: a) Nivel usuario básico.–Nivel A 1: 0.25 puntos; nivel A 2: 0,5 puntos. b) Nivel usuario independente.–Nivel B 1: 0,75 puntos; nivel B 2: 1 punto. c) Nivel usuario competente.–Nivel C 1: 1,25 puntos; nivel C 2: 1,5 puntos. O nivel acreditarase mediante título expedido, e no seu caso homologado, por organismo competente; só se valorará o nivel máis alto e a puntuación outorgada ao nivel superior exclúe a outorgada ao curso inferior. Os diplomas ou documentos que acrediten a realización dos cursos deberán expresar, con suficiente claridade, a súa duración en horas e o seu contido básico.5.1.3. Pola posesión do carné de Guía Turístico Especializado de Galicia: 1 punto.5.1.4. Experiencia profesional como técnico/a de turismo (ata un máximo de 3 puntos): – Na Administración Pública 0,20 puntos por cada mes completo. – Na empresa privada: 0,10 puntos por cada mes completo. A experiencia profesional acreditarase mediante a presentación da seguinte documentación:  Experiencia na administración pública: Certificado de servizos prestados emitidos pola Administración correspondente.  Experiencia na empresa privada: Informe de vida laboral emitido pola Tesourería Xeral da Seguridade Social, xunto con documentación acreditativa que especifique o posto de traballo ou funciones desenvolvidas (nómina, contrato, certificado empresa, etc). 5.2.–Fase de oposición (a memoria e a súa defensa serán avaliadas de xeito conxunto sobre un máximo de 15 puntos). De carácter obrigatoria e eliminatoria * Memoria: elaboración dunha memoria, que deberá presentarse dentro do prazo de presentación de instancias, coas seguintes características: extensión non superior a 10 folios, formato A4, que versará sobre una proposta de organización e funcionamento dunha oficina de turismo en Culleredo para un período de 90 días. * Defensa da memoria: na que se procederá á defensa da memoria por parte do/a aspirante e na que a Comisión de Valoración poderá facer todas as preguntas que considere oportunas para constatar os coñecementos sobre a materia e as aptitudes do/a candidato/a para poder proceder posteriormente a súa avaliación.6. Desenvolvemento do proceso selectivo.6.1. A puntuación final de cada aspirante estará determinada pola suma total das puntuacións obtidas en cada apartado do concurso-oposición. A Comisión de Avaliación publicará na paxina web do Concello (www.culleredo.es) o resultado do concurso-oposición, ordenando aos aspirantes por orde de puntuación. No caso de producirse empate na puntuación final, a orde na relación farase de acordo cos seguintes criterios de aplicación sucesiva no caso de persistir o empate: maior puntuación na fase de oposición, maior puntuación no apartado de experiencia profesional da fase de concurso; maior puntuación no apartado posesión do carné de guía turístico especializado de Galicia; maior puntuación no apartado cursos de especialización relacionados con sector turístico. Se persistira o empate a orde establecerase por orde alfabética do primeiro apelido, dando comezo pola letra que resulte do último sorteo anual que no ámbito da Administración Xeral do Estado, efectúa a Secretaría de Estado para a administración pública.7. Presentación de documentación e resolución de contratación.7.1. O/a candidato/a seleccionado terá que presentar no Concello de Culleredo, dentro dos tres días hábiles a partir da publicación da lista co resultado do proceso na páxina web, para poder ser contratado como persoal laboral temporal, os seguintes documentos: a) Orixinal ou fotocopia compulsada acreditativa do cumprimento dos requisitos de nacionalidade e titulación. b) Certificado médico, no que se acredite non estar afectado por limitación física ou psíquica que sexa incompatible co desempeño das funcións do posto. c) Declaración baixo a súa responsabilidade de non ter sido separado, mediante expediente disciplinario, do servizo de calquera das Administración Públicas, nin atoparse inhabilitado para o desempeño das funcións públicas. d) Orixinais ou fotocopias compulsadas da documentación acreditativa dos méritos alegados.7.2. O/a candidato/a seleccionada/o será contratada/o previa resolución do alcalde/sa ou concelleiro/a delegado/a.7.3. Se non se presentase a documentación ou do exame da mesma se observase que se carece dalgún dos requisitos sinalados na base cuarta, non poderá procederse a súa contratación e quedarán anuladas a súas actuacións, sen prexuízo da responsabilidade en que tiveran incorrido por falsidade na solicitude inicial.7.4. No caso de que a/o candidata/o seleccionada/o non poda ser contratada/o por non ter presentado a documentación requirida, ou no caso de que o posto quedara baleiro antes da finalización da actividade, poderase proceder de acordo co establecido nesta base á contratación doutro aspirante, seguindo a orde do proceso selectivo de acordo coa relación de aspirantes publicada pola Comisión de avaliación na paxina web do Concello (www.culleredo.es). 8. Base final. A presente convocatoria e cantos actos administrativos se deriven dela e da actuación da Comisión de Avaliación poderán ser impugnados nos casos e na forma establecidos pola Lei 39/2015, do 1 de outubro, do procedemento administrativo común das administracións públicas. Culleredo, 9 de xuño de 2022. A concelleira delegada de Seguridade Cidadá e Persoal Marta María Figueroa Fuentes